Príloha č. 6 súťažných podkladov
____________________________________________________________________________________________________
Príloha č. 4 súťažných podkladov
_________________________________________________________________________________________________________

[bookmark: _Hlk163313938]kritériá na vyhodnotenie ponúk, pravidlá ich uplatnenia a pravidlá elektronickej aukcie

1. Zoznam skratiek
DPH	daň z pridanej hodnoty
EM		energetický manažment
EUR	euro
GES 	garantovaná energetická služba
kWh	kilowatthodina
MaR	meranie a regulácia
MWh	megawatthodina
MV		meranie a verifikácia
OR PZ	Okresné riaditeľstvo Policajného zboru
SP		súťažné podklady

2. Spôsob určenia ekonomicky najvýhodnejšej ponuky
2.1. Verejný obstarávateľ určí ekonomicky najvýhodnejšiu ponuku na základe kritéria najlepší pomer ceny a kvality v súlade s § 44 ods. 3 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), pričom uplatní nižšie uvedené kritériá na vyhodnotenie ponúk a ich váhy.
2.2. Elektronická aukcia sa v tomto postupe verejného obstarávania neuplatňuje.
2.3. Kritériá na vyhodnotenie ponúk sú nastavené v súlade so súťažnými podkladmi, najmä s:
· Prílohou č. 1 – Opis predmetu zákazky týchto SP,
· Prílohou č. 2 – Vzor štruktúrovaného rozpočtu a formulár ponukovej ceny týchto SP,
· Prílohou č. 3 – Návrh zmluvy o GES s prílohami týchto SP.
3. Prehľad kritérií a váh
3.1. Pri vyhodnotení konečných ponúk verejný obstarávateľ použije tieto kritériá na vyhodnotenie ponúk:
· K1 Celková zmluvná cena projektu 						– váha 45%,
· K2 Úroveň garantovaných ročných úspor energie				– váha 35%,
· K3 Kvalita technického riešenia a plánu merania a verifikácie úspor 		– váha 20%.
Maximálny počet bodov za každé kritérium je 100 bodov. Celkový počet bodov sa určí ako vážený súčet bodov získaných v jednotlivých kritériách.
3.2. Kritérium hodnotenia projektu 
3.2.1.  Kritérium K1 – Celková investičná cena projektu (45%)
V rámci kritéria K1 sa hodnotí Celková investičná cena Projektu bez DPH v EUR, uvedená vo formulári ponukovej ceny a v Tabuľke A Prílohy č. 2 SP.
Celková investičná cena Projektu bez DPH je súčtom:
Celková investičná cena Projektu bez DPH=A+B1+B2+C
Kde:
· A predstavuje Investičné náklady Opatrení GES – jadro GES,
· B1 predstavuje Opatrenia vyvolané GES zahrnuté do Investičných nákladov GES a uhrádzané prostredníctvom Platieb za GES,
· B2 predstavuje Opatrenia vyvolané GES uhrádzané samostatne mimo Platieb za GES,
· C predstavuje Opatrenia mimo GES v rozsahu položiek C1 až C9.
Súhrnná hodnota Platieb za GES za celé Obdobie garancie nie je súčasťou Celkovej investičnej ceny Projektu a v kritériu K1 sa nehodnotí. Súhrnná hodnota Platieb za GES sa používa výlučne na účely subkritéria K2b.
Bodové hodnotenie kritériá K1:
· ponuka s najnižšou Celkovou investičnou cenou Projektu bez DPH získa 100 bodov,
· bodové hodnotenie ostatných ponúk sa vypočíta podľa vzorca:
B_K1_i = (C_min / C_i) * 100,
Kde:
· BK1,i​ je počet bodov i-tej ponuky za kritérium K1,
· C_min je najnižšia Celková investičná cena Projektu bez DPH spomedzi hodnotených ponúk,
· C_i je Celková investičná cena Projektu bez DPH i-tej ponuky.
Verejný obstarávateľ môže požadovať vysvetlenie ponuky v rozsahu prípustnom podľa Zákona o verejnom obstarávaní a Súťažných podkladov.
3.2.2. Kritérium K2 – Úroveň garantovaných ročných úspor energie (35%)
Hodnotí sa úroveň Garantovaných ročných úspor energie v naturálnych jednotkách a nákladová efektívnosť GES riešenia vo vzťahu k dosiahnutým Garantovaným ročným úsporám energie. 
Uchádzač je povinný v konečnej ponuke uviesť Garantovanú ročnú úsporu energie v kWh/rok, resp. MWh/rok, samostatne pre jednotlivé relevantné energetické médiá a súhrnne za celý Objekt OR PZ Rožňava.
Uchádzač pri určení Garantovaných ročných úspor energie vychádza z metodiky merania a verifikácie úspor podľa Prílohy č. 1 SP, návrhu Zmluvy o GES a Finančného modelu. Garantované ročné úspory musia byť vyjadrené v naturálnych jednotkách a nesmú zahŕňať úspory vyplývajúce z Opatrení mimo GES kategórie C.
Podmienkou hodnotenia ponuky v rámci kritéria K2 je splnenie minimálnej úrovne Garantovaných ročných úspor energie a minimálneho požadovaného zníženia potreby primárnej energie podľa SP, Prílohy č. 1 SP a výzvy na predkladanie konečných ponúk. Ponuka, ktorá tieto minimálne požiadavky nespĺňa, nebude vyhovovať požiadavkám na predmet zákazky.
Bodové hodnotenie kritéria K2 sa skladá z dvoch čiastkových subkritérií:
a) subkritérium K2a – výška garantovanej ročnej úspory energie v kWh (váha v rámci K2: 50%)
· V rámci subkritéria K2a sa hodnotí súhrnná Garantovaná ročná úspora energie i-tej ponuky, vyjadrená v kWh/rok.
· Ponuka s najvyššou súhrnnou Garantovanou ročnou úsporou energie v kWh/rok získa 100 bodov..
· Bodové hodnotenie ostatných ponúk sa vypočíta podľa vzorca:
B_K2a_i = (U kWh_i / U_kWh_max) * 100,
Kde:
· BK2a,i​ je počet bodov i-tej ponuky za subkritérium K2a,
· U_kWh_max je najvyššia súhrnná Garantovaná ročná úspora energie v kWh/rok spomedzi hodnotených ponúk,
· U_kWh_i je súhrnná Garantovaná ročná úspora energie i-tej ponuky v kWh/rok.
b) subkritérium K2b Jednotková cena GES za Garantovanú ročnú úsporu energie v EUR/(kWh/rok) (váha v rámci K2: 50%)
· V rámci subkritéria K2b sa hodnotí jednotková cena za Garantovanú ročnú úsporu energie.
· Pre každú ponuku sa vypočíta jednotková cena GES za Garantovanú ročnú úsporu energie podľa vzorca:
JC_i = C GES, i / U_kWh_i,
Kde:
· C GES, i je Súhrnná hodnota Platieb za GES za celé Obdobie garancie bez DPH i-tej ponuky, uvedená v Tabuľke C Prílohy č. 2 SP, v Tabuľke D a vo Finančnom modeli. Táto suma nezahŕňa Opatrenia mimo GES kategórie C ani Opatrenia vyvolané GES podskupiny B2 uhrádzané samostatne mimo Platieb za GES,
· U_kWh_i je súhrnná Garantovaná ročná úspora energie i-tej ponuky v kWh/rok,
· JCi​ je jednotková cena GES za Garantovanú ročnú úsporu energie i-tej ponuky, vyjadrená v EUR/(kWh/rok).
Cena Opatrení mimo GES kategórie C sa do C GES,i​ nezapočítava. Náklady na Opatrenia vyvolané GES kategórie B sa do C GES,i započítajú len vtedy, ak sú podľa konečného Finančného modelu a Zmluvy o GES zahrnuté do Platieb za GES.
Ponuka s najnižšou jednotkovou cenou JCi​ získa 100 bodov.
Bodové hodnotenie ostatných ponúk sa vypočíta podľa vzorca:
B_K2b_i = (JC_min / JC_i) * 100,
Kde:
· BK2b,i​ je počet bodov i-tej ponuky za subkritérium K2b,
· JC_min je najnižšia jednotková cena za úsporu energie,
· JC_i je jednotková cena za úsporu energie i-tej ponuky.
c) Výsledné bodové hodnotenie kritéria K2 pre i-tu ponuku sa vypočíta ako vážený priemer bodov získaných v subkritériách K2a a K2b:
B_K2_i = B_K2a_i * 0,50 + B_K2b_i * 0,50.
· BK2,i​ je výsledný počet bodov i-tej ponuky za kritérium K2,
· BK2a,i​ je počet bodov i-tej ponuky za subkritérium K2a,
· BK2b,i​ je počet bodov i-tej ponuky za subkritérium K2b
Pri výpočte Garantovaných ročných úspor energie uchádzač postupuje podľa metodiky uvedenej v Prílohe č. 1 SP a v návrhu Zmluvy o GES. Zmeny cien energií počas trvania Zmluvy o GES nemajú vplyv na bodové hodnotenie kritéria K2.
3.2.3. Kritérium K3 – Kvalita technického riešenia a plánu merania a verifikácie úspor (20%)
V rámci kritéria K3 sa hodnotí kvalita návrhu technického riešenia GES, kvalita plánu merania a verifikácie úspor a kvalita návrhu prevádzkového a servisného modelu počas Obdobia garancie.
Hodnotenie sa vykonáva v súlade s požiadavkami uvedenými v Prílohe č. 1 – Opis predmetu zákazky, Prílohe č. 2 – Vzor štruktúrovaného rozpočtu a formulár ponukovej ceny a v návrhu Zmluvy o GES.
Bodové hodnotenie kritéria K3 sa skladá z týchto čiastkových subkritérií:
a) subkritérium K3a – Kvalita návrhu súboru opatrení GES (technické riešenie) – váha v rámci K3: 50 % - sa posudzujú najmä tieto čiastkové aspekty:
i. K3a-1 - či navrhované technické riešenie spĺňa minimálne požiadavky na predmet zákazky podľa Prílohy č. 1 SP a či primerane zohľadňuje stavebno-technický, energetický a prevádzkový stav Objektu OR PZ Rožňava.
ii. K3a-2 - či navrhované Opatrenia GES tvoria technicky funkčný, vzájomne kompatibilný a realizovateľný súbor opatrení v súlade s požiadavkami Prílohy č. 1 SP,
iii. K3a-3 - či uchádzač primerane zohľadnil existujúce technické zariadenia Objektu, najmä existujúci zdroj tepla, prípravu TÚV, vykurovaciu sústavu, stav strešných konštrukcií, statické požiadavky, požiarnu bezpečnosť, prevádzkový režim Objektu a osobitný bezpečnostný režim Objektu,
iv. K3a-4 - či sú navrhované technické zariadenia, ich výkon, umiestnenie, životnosť, prevádzkové parametre a spôsob integrácie kompatibilné s existujúcimi zariadeniami, stavebnými konštrukciami a prevádzkou Objektu,
v. K3a-5 - či sú Opatrenia vyvolané GES riadne identifikované, vecne odôvodnené a priamo technicky previazané s konkrétnymi Opatreniami GES,
vi. K3a-6 – či uchádzač jednoznačne vecne, technicky a rozpočtovo rozlíšil Opatrenia GES, Opatrenia vyvolané GES zahrnuté do Platieb za GES, Opatrenia vyvolané GES uhrádzané samostatne mimo Platieb za GES a Opatrenia mimo GES C1 až C9, bez duplicitného ocenenia, dvojitého financovania alebo zahrnutia kategórie C do výpočtu úspor,
vii. K3a-7 - či návrh zabezpečuje primeraný rozsah MaR, podružného merania a energetického monitoringu potrebný na energetické riadenie Objektu, sledovanie prevádzkových parametrov a vyhodnocovanie dosiahnutých úspor,
viii. K3a-8 – či návrh modernizácie vnútorného osvetlenia v minimálnom rozsahu podľa Prílohy č. 1 SP obsahuje primerané technické, svetelnotechnické, prevádzkové a bezpečnostné parametre, osobitné ocenenie v Štruktúrovanom rozpočte a preukázateľnú väzbu na navrhované Garantované ročné úspory,
ix. K3a-9 - či je návrh v súlade s Analýzou vhodnosti pre GES – Okresné riaditeľstvo Policajného zboru Rožňava, spracovanou spoločnosťou Elprocon SK, s. r. o., zo dňa 24. októbra 2025, alebo či uchádzač odchýlky od tejto analýzy vecne, technicky a ekonomicky odôvodnil.
Hodnotí sa najmä úplnosť, technická primeranosť, vzájomná kompatibilita, energetický prínos, prevádzková spoľahlivosť a realizovateľnosť navrhovaného riešenia. Pri hodnotení sa nezohľadňuje cena navrhovaného riešenia, ktorá je hodnotená v rámci kritéria K1 a subkritéria K2b.
b) subkritérium K3b – Kvalita plánu merania a verifikácie úspor (podľa metodiky merania a overovania úspor uvedenej v Prílohe č. 1 – Opis predmetu zákazky a v návrhu Zmluvy o GES) – váha v rámci K3: 25 % z K3.
Pri subkritériu K3b – Kvalita plánu merania a verifikácie úspor (podľa metodiky merania a overovania úspor uvedenej v Prílohe č. 1 – Opis predmetu zákazky a v návrhu Zmluvy o GES) – sa posudzujú najmä tieto čiastkové aspekty:
i. jasnosť, úplnosť a odborná primeranosť definície východiskového stavu Objektu, vrátane väzby na referenčné údaje o spotrebe elektriny, zemného plynu a vody uvedené v Prílohe č. 1 SP,
ii. primeranosť navrhovaných meraných veličín, meracích miest, meracích zariadení, zdrojov údajov a periodicity zberu údajov vo vzťahu k navrhovanému technickému riešeniu, charakteru Objektu a rozsahu Garantovaných ročných úspor,
iii. transparentnosť a overiteľnosť postupu výpočtu Skutočných ročných úspor energie,
iv. primeranosť spôsobu zohľadnenia relevantných prevádzkových, technických, organizačných, klimatických alebo iných zmien, ktoré môžu mať vplyv na spotrebu energie a vyhodnotenie úspor,
v. spôsob kontroly úplnosti, správnosti, dostupnosti, archivácie a ochrany meraných údajov,
vi. obsah, periodicita a forma pravidelného reportingu, vrátane spôsobu predkladania správ o vyhodnotení dosiahnutých úspor verejnému obstarávateľovi,
vii. možnosť využitia údajov zo systému MaR a energetického monitoringu pri kontrole plnenia Zmluvy o GES, pri energetickom manažmente a pri nezávislom overovaní dosiahnutých úspor.
Návrh plánu merania a verifikácie úspor musí byť v súlade s požiadavkami Prílohy č. 1 SP, návrhom Zmluvy o GES a s navrhovaným technickým riešením uchádzača.
c) K3c – Kvalita návrhu prevádzkového a servisného modelu (Support fáza) – váha v rámci K3: 25 % z K3.
Pri subkritériu K3c – Kvalita návrhu prevádzkového a servisného modelu (energetický manažment a súvisiace služby) – sa posudzujú najmä tieto čiastkové aspekty:
i. spôsob zabezpečenia energetického manažmentu počas celého Obdobia garancie, najmä organizácia, určenie zodpovedných osôb, kompetencie, nástroje a väzba na systém MaR a energetický monitoring,
ii. návrh preventívnej a korektívnej údržby, servisu, dohľadu a postupu pri odstraňovaní porúch alebo prevádzkových odchýlok,
iii. nastavenie reakčných časov, spôsob oznamovania porúch, návrh dispečerskej podpory a systém pravidelnej kontroly technických zariadení,
iv. spôsob spolupráce s poverenými zamestnancami MV SR, vrátane školení, odovzdania dokumentácie a podpory pri prevádzke zariadení,
v. väzba prevádzkového a servisného modelu na plnenie Garantovaných ročných úspor, energetický manažment, monitoring, meranie a verifikáciu úspor, servis a údržbu technických zariadení,
vi. spôsob riadenia prevádzkových rizík, najmä rizika nedostupnosti technických zariadení, výpadku merania, straty údajov, nedosiahnutia Garantovaných ročných úspor alebo zmeny prevádzkového režimu Objektu,
vii. primeranosť návrhu vo vzťahu k prevádzkovému, bezpečnostnému a režimovému charakteru Objektu OR PZ Rožňava, vrátane priestorov s nepretržitou alebo osobitnou prevádzkou.
Pri hodnotení sa posudzuje, či navrhovaný prevádzkový a servisný model zabezpečuje dlhodobú funkčnosť, prevádzkovú spoľahlivosť, dostupnosť, udržateľnosť a kontrolovateľnosť navrhovaného GES riešenia.
Pri každom subkritériu K3a až K3c hodnotiaca komisia pridelí body v rozsahu od 0 do 100 bodov podľa hodnotiacej škály uvedenej v bode 3.3 tejto prílohy.
Výsledné bodové hodnotenie kritéria K3 pre i-tu ponuku sa vypočíta ako vážený priemer bodov pridelených za jednotlivé subkritériá podľa vzorca:

B_K3_i = B_K3a_i x 0,50 + B_K3b_i x 0,25 + B_K3c_i x 0,25

· BK3,i​ je výsledný počet bodov i-tej ponuky za kritérium K3,
· kde B_K3a_i je počet bodov, ktorý i‑ta ponuka získala v subkritériu K3a, 
· B_K3b_i je počet bodov, ktorý i‑ta ponuka získala v subkritériu K3b, 
· B_K3c_i je počet bodov, ktorý i‑ta ponuka získala v subkritériu K3c
3.3. Hodnotiaca škála pre kritérium K3

	Rozsah bodov
	Slovný popis

	0–20
	Riešenie je nevyhovujúce, zásadne nespĺňa požiadavky SP, Prílohy č. 1 SP alebo návrhu Zmluvy o GES. Za nevyhovujúce sa považuje najmä riešenie, pri ktorom nie je preukázaná technická realizovateľnosť, vzájomná kompatibilita navrhovaných opatrení, dostatočný rozsah merania a zberu údajov pre MV a energetický manažment, alebo nie je zabezpečený primeraný prevádzkový a servisný model počas Obdobia garancie.

	21–40
	Riešenie spĺňa požiadavky len čiastočne a obsahuje viacero významných nedostatkov. Návrh je neúplný, nedostatočne odôvodnený alebo len čiastočne zohľadňuje charakter Objektu OR PZ Rožňava, jeho prevádzkový a bezpečnostný režim, navrhované Opatrenia GES, vyvolané opatrenia, systém MaR, energetický monitoring, meranie a verifikáciu úspor alebo prevádzkové zabezpečenie.

	41–60
	Riešenie spĺňa základné požiadavky, obsahuje však viaceré čiastočné nedostatky. Návrh je v zásade realizovateľný a preukazuje základnú väzbu medzi technickým riešením, meraním a verifikáciou úspor a prevádzkovým modelom, ale niektoré jeho prvky nie sú dostatočne rozpracované, odôvodnené alebo vzájomne zosúladené.

	61–80
	Riešenie spĺňa požiadavky vo väčšine hodnotených aspektov a obsahuje len menšie nedostatky. Návrh je úplný, technicky primeraný, realizovateľný a zohľadňuje potreby Objektu OR PZ Rožňava, vrátane prevádzkového a bezpečnostného režimu, požiadaviek na energetickú efektívnosť, meranie a verifikáciu úspor, energetický manažment, servis a údržbu počas Obdobia garancie.

	81–100
	Riešenie spĺňa požiadavky vo vysokej miere, je vecne úplné, technicky a prevádzkovo veľmi dobre odôvodnené, vzájomne kompatibilné a bez významných nedostatkov. Návrh presvedčivo preukazuje vysokú úroveň technickej realizovateľnosti, primeranosť navrhovaných opatrení, kvalitu systému MaR a energetického monitoringu, spoľahlivosť merania a verifikácie úspor, kvalitu energetického manažmentu, servisu a údržby, ako aj schopnosť zabezpečiť dlhodobé plnenie Garantovaných ročných úspor v podmienkach Objektu OR PZ Rožňava.



4. Výpočet celkového bodového hodnotenia ponúk
4.1. Pre každú ponuku sa vypočíta výsledný počet bodov podľa vzorca:
B_celk_i = B_K1_i * 0,45 + B_K2_i * 0,35 + B_K3_i * 0,20.
4.2. V tejto prílohe platí, že:
· B_K1_i znamená počet bodov, ktorý i-ta ponuka získala v kritériu K1 – Celková zmluvná cena projektu,
· B_K2_i znamená počet bodov, ktorý i-ta ponuka získala v kritériu K2 – Úroveň garantovaných ročných úspor energie,
· B_K3_i znamená počet bodov, ktorý i-ta ponuka získala v kritériu K3 – Kvalita technického riešenia a plánu merania a verifikácie úspor,
· B_celk_i znamená celkový počet bodov, ktorý i-ta ponuka získala po zohľadnení všetkých kritérií a ich váh.
4.3. Ekonomicky najvýhodnejšou ponukou je ponuka s najvyšším výsledným počtom bodov.

